Page:Bessy Bell and Mary Gray (1).pdf/2



O and Mary Gray,

They were twa bonny lasses;

They bigg'd a house on yon burn brae,

And theek'd it o'er wi' rashes.

Fair Bessy Bell I lo'ed yestreen,

And thought I ne'er could alter;

But Mary Gray's twa pawky een,

They gar my fancy falter.

Now Bessy's hair's like a lint-tap;

She smiles like a May morning.

When Phoebus starts frae Thetis' lap,

The hills with rays adorning;

White is her neck, saft is her hand,

Her waist and feet's fu' genty;

With ilka grace she can command;

Her lips, O wow! they're dainty.

And Mary's locks are like a craw,

Her een like diamonds glaucesglances [sic];

She's ay sae clean, redd up, and braw,

She kills whene'er she dances;

Blythe as a kid, with wit at will,

She blooming, tight, and tall is,

And guides her airs sae gracefu' still,

O Jove, she's like thy Pallas.